નરેન્દ્ર મોદી તો દિલ્હીના માથે બેસવાની કસોટીમાંથી પસાર થઈ ગયાં, પરંતુ હવે ભાજપ સામે દિલ્હીના હૈયે બેદીને વસાવવાનો પડકાર છે. દેશના પ્રથમ મહિલા આઈપીએસ ઑફિસર તરીકે જાણીતા કિરણ બેદી ભાજપમાં જોડાઈ ગયાં છે અને સૂત્રોની માનીએ, તો ભાજપને જો દિલ્હીમાં બહુમતી મળે, તો કિરણ બેદી જ મુખ્યમંત્રી બનશે. દિલ્હીમાં ભાજપ અને નરેન્દ્ર મોદી જ નહીં, પણ કિરણ બેદી સામે પણ મોટો પડકાર દિલ્હીની પ્રજાના હૈયે વસવાનો છે. કેન્દ્રમાં તો મોદી આવી આકરી કસોટી પાર કરી ગયાં, પરંતુ હવે દિલ્હીના હૈયે બેદીને વસાવવાનો આ પડકાર ભાજપ સામે છે, તો બીજી બાજુ કેજરીવાલ સામે પણ સૌથી મોટો પડકાર દિલ્હીના હૈયે ફરીથી સ્થાન પામવાનો છે.